**38. Eltűnik vagy nem tűnik el a szilárd anyag?**

**Anyagok**

víz

etil-alkohol (abszolút)

benzin

konyhasó

jód

**Eszközök**

kémcsőállvány

kémcső, 6 db

vegyszereskanál, 2 db

filctoll

**A kísérlet végrehajtása**

Számozz meg kétszer három kémcsövet 1−3-ig. Állítsd azokat a kémcsőállványba, úgy hogy egy kis köz legyen a kétszer három kémcső között. Az első háromba szórj kiskanálnyi konyhasót (nátrium-kloridot). A másik háromba pedig 2-3 szemnyi jódkristályt. Önts mindkét sorozat 1 számú kémcsövébe kétujjnyi vizet, a 2 számúakba kétujjnyi etil-alkoholt, a 3 számúakba pedig ugyanannyi benzint. Rázd össze a kémcsövek tartalmát, majd 2 perc múlva hasonlítsd össze azokat. Mit észlelsz a két sorozatban.

**Tapasztalat**

Az első sorozatban:

A második sorozatban:

**Magyarázat**

**Biztonsági tudnivalók és hulladékkezelés**

* A benzin gyúlékony, gőzei a levegővel robbanóelegyet képeznek, ezért a közelben nyílt láng ne legyen!
* A benzines és az alkoholos kémcsövek tartalmát a szerves gyűjtőbe kell kiönteni.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.